190 CORRESPONDANCE DU COMTE DE LEYCESTER. 
LXII. 
Quintin Taffin, sieur de la Prée, au Comte de Leycester. ') 
Nouvelles de la guerre en France; recommandation du 
Prince d’Espinoy et d'un neveu de celui-ci. 
Paris, 5 mai 1588. 
Monseigneur. Pour faire entendre à Vostre Excellence ce quy 
se passe icy, je luy diray qu'il semble que les troubles de la 
France se termineront sans aucun édict de pacification, à faute 
que les parties contestantes n'auront point les moiens de main- 
tenir leurs troupes. Celle, quy en apparence succombera la pre- 
mière, sera la Ligue, demeurant le Roy de Navarre aussy trop 
foible de son costé pour faire restablir l’édict ?), quy a esté rompu 
par icelle, s’il n’est secouru et assisté d’une armée estrangere. Et 
ainsy le Roy parviendroit à son but, quy est de se faire obéyr 
de tous ses subiectz en son royaume avec le seul excercice de sa 
religion excepté seulement au pays, que tient le Roy de Navarre, 
et en quelques endroictz de Dauphiné et Languedoc. Plusieurs 
estiment qu'au retour du Duc d’Espernon, quy est allé prendre 
possession du gouvernement de Normandie, les choses commen- 
ceront d’enilmer (?) la part qu'elles devront tomber, et que le Roy 
parlera plus cler, quand il sera bien asseuré de ladite province. 
Quant à l’assemblée de Soissons *), on ne s’attend point qu'il en 
ressortira aucune bonne résolution, se monstrans messieurs de 
Guise fort fermes en leurs demandes, qui semblent au Roy peu 
raisonables et hors de propos. Monsieur de Bellièvre, quy a esté 
envoié vers eux de la part du Roy depuis naguiére *), a eu des 
grands propos et de cholère avec monsieur de Guise, lesquelz 
ne feront qu’animer le Roy davantage contre luy. Monsieur 
d’Aumalle 5) a tousiours des troupes aux fauxbours d’Abbeville 
1) Archives Teyler, III, p. 203. Voyez p. 148. 
2) La paix de Monsieur du 6 mars 1576, qui fut la cause de la Ligue. 
5) Voyez p. 188. 
4) Voyez p. 187. 
5) Voyez p. 187. 
